mk hbs_cyr hbs_cyr hbs_cyr ru ru mk ru en mk mk mk ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk en en en zh mk mk mk mk hbs_cyr ru mk mk mk mk ru uk ru mk mk
Paket.mk - Продавај на Пакет
Paket.mk нуди два модели за соработка:
Ја преземаме робата од ваша локација секој ден во договорен термин. Трошокот за едно преземање е 49 денари.
Добивате увид во нарачките и количината на роба што треба да ја преземеме во наредниот договорен термин.
Имате одговорност да ги делистирате производите кои ги немате на залиха од Paket.mk. Ова може да го направите сами, а доколку вашиот систем го поддржува тоа, постои можност за автоматска синхронизација на залихите.
Вашата роба ја складираме во нашиот магацин, без трошоци за преземање.
Во зависност од количината и волуменот на роба, плаќате трошоци за складирање
Paket.mk раководи со залихата и нејзиното распределување.
Како се формира цена на производ?
Секој трговец кој пласира производи преку Marketplace моделот е задолжен да пополни Excel табела со малопродажни цени за објава кон крајните корисници. Цените се формираат и доставуваат до Paket.mk на следниот начин: Основна цена + договорен % на рабат за Paket.mk + ДДВ = малопродажна цена кон краен корисник.
Како се пресметува и фактурира цена со попуст?
При промоции и попусти кон крајните купувачи, Paket.mk го наплаќа својот % на рабат на намалената цена објавена кон крајниот корисник. Намалена цена + договорен % на рабат за Paket.mk + ДДВ = малопродажна цена кон краен корисник.
Како се одредува терминот за подигање на нарачки?
Терминот за подигање на нарачки е предмет на договор помеѓу Paket.mk и трговците. Договорениот термин (pick-up slot) се внесува во системот кој Paket.mk го користи за достава. Paket.mk не дозволува нарачка на вашите производи во истиот ден доколку договорениот термин за подигање е поминат.
Како се следат направените нарачки за кои е потребна подготовка?
По влистување на производите на секој Marketplace трговец, Paket.mk овозможува пристап преку е-маил и лозинка до кориснички профил на трговецот преку кој може да се следат нарачките за подигање.
Како се постапува со збирни дневни нарачки и подигање?
Paket.mk ги подигнува дневните нарачки за крајните корисници во договорен термин (pick-up slot) во текот на денот во кој се врши достава. Трошокот за подигнување изнесува 49 денари по термин, без разлика на количината на подигнати нарачки.
Кога и како се подготвуваат испратници и фактури за производите?
Испратниците може да се подготвуваат со секое подигнување на дневниот збир на нарачки, но фактурирањето за сите производи се одвива еднаш месечно.
Испратниците служат за двојна проверка и полесна евиденција на претходно остварените продажби.
Како да се спакуваат производите кои Paket.mk ги подига?
Секоја нарачка се пакува во амбалажа на самиот трговец (ќеса, хартиена ќеса, кутија, итн) и на неа се обележува бројот на нарачката од системот на Paket.mk.
Колку чини влистување на производи на Paket.mk?
За првата година од соработката Paket.mk не наплаќа влистување на производи. По првата година влустувањето на до 10 производи месечно (120 производи годишно) останува бесплатно.
Кои податоци се неопходни за влистување на производи на Paket.mk?
Секој трговец добива Excel табела, со внесен пример, во која е потребно тој самиот да ги пополни неопходните податоци. Во оваа Excel табела ќе бидат вклучени листа на категории и карактеристики кои ќе може да ги назначите на вашите производи. По договор, можно е и додавање на нови категории и карактеристики. Овие податоци се испраќаат до Paket.mk кој е одговорен за нивно внесување и влистување на веб сајтот.
Задолжителни податоци за влистување се: „Име на производот“, „Опис“, „Фотографија“, „Цена“, „Категории“ и „Карактеристики“. Опционални податоци се: „Баркод“, „Идентификатор“.
Описот е задолжителната декларација за производот пријавена во Државниот пазарен инспекторат на македонски јазик.
Фотографијата е со минимална резолуција од 750x750px на бела позадина и без watermark.
Цената е вкупната регуларна цена која ја плаќа крајниот купувач.
Во колоната категории ги внесувате сите категории во кои ќе биде влистан вашиот производ. Пример за производ - Бисквити од брашно од спелта: „десерти и грицки“, „бисквити и колачи“, „здрава храна“. Paket.mk го задржува правото да ја промени категоризацијата на вашиот производ доколку смета дека тоа е потребно.
Во колоната карактеристики ги влесувате сите карактеристики кои дополнително го опишуваат производот. Пример за производ - Бисквити од брашно од спелта:„органски“, „вегански“, „вегетеријански“, „безглутенски“. Paket.mk го задржува правото да ги промени карактеристиките на вашиот производ доколку смета дека тоа е потребно.
Опционалните колони Баркод и Идентификатор се користат за евентуална автоматска синхронизација на залихите со вашиот WMS/e-commerce систем.
Пристап до панелот за трговци се овозможува на сите marketplace трговци чии производи се подигнуваат спакувани во договорен термин и локација. На овој панел може да ги следите продажбите, да ги листирате/делистирате вашите производи, и да следите кои нарачки треба да се подготват до следниот термин за преземање.
Која е минималната резолуција на фотографии за влистување на Paket.mk?
Минимална резолуција 750x750 пиксели на бела позадина, а идеална резолуција е 1000x1000 пиксели.
Како еден производ да се појавува во повеќе од една категорија на производи на Paket.mk?
За Paket.mk да го прикаже Вашиот производ во повеќе од една категорија, потребно е да ги наведете сите категории во кои припаѓа во соодветната колона во Excel табелата.
Какви маркетинг соработки се возможни со Paket.mk, со колкав маркетинг буџет и на колкав временски интервал?
Paket.mk овозможува флексибилна рамка на маркетинг можности кои вклучуваат: закуп на банер на насловна страна, закуп на банер во рафт и позиционирање на производ.
Минималниот временски интервал за закупување на маркетинг простор преку банери на Paket.mk изнесува една недела за банер на почетната страна и еден месец за банер во рафт, додека цената се разликува во зависност од периодот на годината.
По барање, Paket.mk изработува наменски маркетинг план во посакуван временски интервал и со расположливиот маркетинг буџет на компанијата.
Чија одговорност е креативната подготовка на банерите кои се објавуваат на Paket.mk?
Креативната подготовка на банерите кои се поставуваат на Paket.mk ја врши трговецот. Сепак, на барање на трговецот, Paket.mk нуди креативна подготовка на банери за објавување и за истите наплаќа финансиски надомест во износ од 3,000 денари + ДДВ за еден банер.
Кои се димензиите на банери кои се објавуваат на Paket.mk?
Банер на почетна страна: 730 x 292 px
Банер во рафт: 1200 x 140 px
Како се фактурира договорениот буџет за маркетинг?
По усвојување на динамички план започнува реализација на маркетинг планот, a со објавување на првата активност, се фактурира целосниот износ на маркетинг буџетот кон трговецот.
За прашања кои сметате дека не се одговорени во оваа презентација, Ве молиме да нè контактирате на:
Плаќањето се извршува преку cPay системот на Касис. Поддржани се сите Visa, Mastercard, Maestro, Diners, како и картичките од домашните брендови.
Copyright 2021© Пакет Маркет ДОО Скопје MK4057017535842Политика на ПриватностУслови на Кoристење